Efter 241 dages blokade af Nørrehus i Brønderslev overtager overenskomstdækkede virksomheder nu færdiggørelsen af byggeriet.

-Vi glæder os meget over det, der nu er kommet på plads. Nu har vi opnået alle målene med blokaden, siger John Andersen fra 3F i en pressemeddelelse. I slutningen af februar starter Kjærsgaard & Simonsen Aps og Inter Byg Aps, begge fra Vodskov, på byggepladsen. Firmaerne er medlem af Dansk Byggeri, og har givet bygge-fagforeningerne i Nordjylland håndslag på, at 2. halvleg af byggeriet foregår på gode danske vilkår. Det ventes, at den første del af lejlighederne står færdig til sommerferien og resten ved årets slutning.